CELEX: 62006CA0103
Language: lv
Date: 2008-04-03 00:00:00
Title: Lieta C-103/06: Tiesas (trešā palāta) spriedums 2008. gada 3. aprīlī ( Tribunal des affaires de sécurité sociale de Paris (Francija) lūgums sniegt prejudiciālu nolēmumu) — Philippe Derouin / Union pour le Recouvrement des Cotisations de Sécurité Sociale et d'Allocations Familiales de Paris — Région parisienne ( Urssaf ) (Migrējošu darba ņēmēju sociālais nodrošinājums — Regula (EEK) Nr. 1408/71 — Pašnodarbinātās personas, kas dzīvo un strādā Francijā — Papildu iemaksa sociālajā budžetā — Iemaksa sociālā parāda atlīdzināšanai — Citā dalībvalstī gūto un tajā ar nodokli apliekamo ienākumu ņemšana vērā, piemērojot konvenciju par dubultas nodokļu uzlikšanas novēršanu)

24.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 128/4
            
         Tiesas (trešā palāta) spriedums 2008. gada 3. aprīlī (Tribunal des affaires de sécurité sociale de Paris (Francija) lūgums sniegt prejudiciālu nolēmumu) — Philippe Derouin/Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf)
   (Lieta C-103/06) (1)
   
   (Migrējošu darba ņēmēju sociālais nodrošinājums - Regula (EEK) Nr. 1408/71 - Pašnodarbinātās personas, kas dzīvo un strādā Francijā - Papildu iemaksa sociālajā budžetā - Iemaksa sociālā parāda atlīdzināšanai - Citā dalībvalstī gūto un tajā ar nodokli apliekamo ienākumu ņemšana vērā, piemērojot konvenciju par dubultas nodokļu uzlikšanas novēršanu)
   (2008/C 128/05)
   Tiesvedības valoda — franču
   Iesniedzējtiesa
   Tribunal des affaires de sécurité sociale de Paris
   Lietas dalībnieki pamata procesā
   
      Prasītājs: Philippe Derouin
   
   
      Atbildētāja: Union pour le Recouvrement des Cotisations de Sécurité Sociale et d'Allocations Familiales de Paris — Région parisienne (Urssaf)
   Priekšmets
   Lūgums sniegt prejudiciālu nolēmumu — Tribunal des affaires de sécurité sociale de Paris — Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (OV L 149, 2. lpp.), kas ir grozīta un aktualizēta ar Padomes 1983. gada 2. jūnija Regulu (EK) Nr. 2001/83 (OV L 230, 6. lpp.) — Ienākumu, ko pašnodarbinātā persona ir guvusi citā dalībvalstī un kuriem tajā, piemērojot konvenciju par dubultas nodokļu uzlikšanas novēršanu, ir uzliekams nodoklis, ņemšana vērā aprēķinot “papildu iemaksu sociālajā budžetā” un “iemaksu sociālā budžeta parāda segšanai”
   Rezolutīvā daļa:
   Padomes 1971. gada 14. jūnija Regula (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā, kura ir grozīta un aktualizēta ar Padomes 1999. gada 8. februāra Regulu (EK) Nr. 307/1999, ir jāinterpretē tādējādi, ka tai nav pretrunā tas, ka dalībvalsts, kuras tiesību akti sociālajā jomā kā vienīgie ir jāpiemēro rezidējošai pašnodarbinātai personai, izslēdz no papildu iemaksu sociālajā budžetā un iemaksu sociālā budžeta parāda segšanai aprēķina bāzes ienākumus, ko minētais darba ņēmējs ir guvis citā dalībvalstī, piemērojot, konkrētāk, konvenciju par dubultas nodokļu uzlikšanas ienākumiem novēršanu.
   
      (1)  OV C 108, 6.5.2006.